સારાંશ માટે દસ્તાવેજ: મનદીપ પુનિયા

મનદીપના વકીલે કહ્યું કે, એમની તરફથી બચાવપક્ષનો વકીલ પણ કોર્ટમાં રજૂ નહોતો થયો અને એમને ન્યાયિક કસ્ટડીમાં મોકલી દેવામાં આવ્યા છે.

મનદીપ પુનિયાના વકીલ સરીન નાવેદે કહ્યું કે, "અમને કહેવામાં આવ્યું હતું કે એમને રોહિણી કોર્ટમાં 2 વાગે રજૂ કરવામાં આવશે પરંતુ પછી કહેવામાં આવ્યું કે તિહાડ કોર્ટ કોમ્પલેક્ષમાં સાડા 12 વાગે રજૂ કરે છે. બચાવપક્ષના વકીલને થોડો સમય અગાઉ નોટિસ આપવાની હોય છે. મનદીપનો હક છે કે બચાવપક્ષનો વકીલ એમની સાથે હોય."

મનદીપ પુનિયાની જામીન અરજીનો સ્વીકાર કરવામાં આવ્યો છે અને તેની સુનાવણી સોમવારે થશે. 

શનિવારે સાંજે સિંઘુ બૉર્ડર પર સ્વતંત્ર પત્રકાર મનદીપ પુનિયાની ધરપકડના સમાચારો આવવાની શરૂઆત સૌપ્રથમ સોશિયલ મીડિયા પર થઈ.

એમની ધરપકડની અધિકૃત પુષ્ટિ પોલીસે અનેક કલાકો સુધી કરી નહોતી. હવે થોડી વાર અગાઉ મનદીપ પુનિયાને મૅજિસ્ટ્રેટ સામે રજૂ કરવામાં આવ્યા છે.

શનિવારે સાંજે સાત વાગે એક વીડિયો વાઇરલ થવાની શરૂઆત થઈ, જેમાં પોલીસ એક વ્યક્તિને ખેંચીને લઈ જવાની કોશિશ કરતી જોવા મળતી હતી.

એ પછી મોડી રાતે મનદીપ પુનિયા વિશે પત્રકારોએ ટ્વીટ કરવાનું શરૂ કર્યું કે પોલીસે એમની ધરપકડ કરી છે પણ ક્યાં લઈ જવામાં આવ્યા છે એની જાણકારી લોકોને સવાર સુધી મળી નહીં. 

મનદીપ પુનિયા ધ કૈરેવાન સહિત અનેક પત્ર-પત્રિકાઓમાં ખેડૂતોના મુદ્દાઓ પર રિપોર્ટિંગ કરતાં રહ્યા છે.

મનદીપ ઉપરાંત સિંઘુ બૉર્ડરથી એક અન્ય પત્રકાર ધર્મેન્દ્ર સિંહની પણ ધરપકડ થઈ છે.

ધર્મેન્દ્ર પોતાની યૂટ્યૂબ ચેનલ ચલાવે છે. આ બેઉ પત્રકારોનો સંબંધ હરિયાણાના ઝાજ્જર જિલ્લા સાથે છે.

સિંઘુ બૉર્ડર પર શું થયું હતું?

ધર્મેન્દ્ર સિંહને પોલીસે મનદીપ પુનિયાની સાથે પકડ્યા હતા, પરંતુ એમને રવિવારે સવારે પાંચ વાગે છોડી દેવામાં આવ્યા હતા.

એમના કહેવા મુજબ, તેઓ પોલીસ એક્શનનો કોઈ વીડિયો હવે શૂટ નહીં કરે અને મીડિયા સાથે વાત નહીં કરે એવી લેખિત બાંહેધરી બાદ દિલ્હી પોલીસે એમને છોડ્યા.

પ્રત્યક્ષદર્શીઓનું કહેવું છે કે જ્યારે સિંઘુ બૉર્ડર પર ધર્મેન્દ્રને પોલીસે પકડ્યા ત્યારે મનદીપ એમની સાથે જ ઊભા હતા. એમણે પોલીસ સામે અવાજ ઉઠાવ્યો કે પત્રકારને કેમ પકડી રહ્યા છો, તો પોલીસવાળાઓએ એમને પણ પકડ્યા અને ખેંચી લીધા.

પંજાબના એક ન્યૂઝ પોર્ટલમાં કામ કરનાર મનદીપ સિંહે કહ્યું કે, "કિસાન મોરચાની પ્રેસ-કૉન્ફરન્સ થવાની હતી, સ્ટેજ પાસે થોડો અવાજ થયો ત્યારે ખબર પડી કે મનદીપ પુનિયા અને ધર્મેન્દ્ર...\nદસ્તાવેજની સમાન ભાષામાં સારાંશ:
શનિવારે સાંજે સિંઘુ બૉર્ડર પરથી સ્વતંત્ર પત્રકાર મનદીપ પુનિયાની ધરપકડ બાદ એમને રવિવારે તિહાડ જેલમાં મેટ્રોપોલિટન મૅજિસ્ટ્રેટ સામે રજૂ કરવામાં આવ્યા અને એ પછી એમને 14 દિવસની ન્યાયિક કસ્ટડીમાં મોકલી દેવામાં આવ્યા છે.